Nu kan Telmores kunder bruge eSim

Det TDC-ejede Telmore er det seneste danske teleselskab, der melder sig klar med eSim-teknologien. Selskabets 700.000 kunder kan i første omgang få eSim i telefoner fra Apple, Samsung og Motorola – men selskabets arbejder også på at kunne tilbyde eSim til smartwatches.

– Vi er meget glade for at kunne tilbyde eSIM til vores kunder, som i høj grad efterspørger de funktionaliteter, som eSIM-teknologien fører med sig. eSIM giver vores kunder mulighed for at tilknytte flere numre til deres mobil, så de let kan skifte mellem deres arbejdsnummer og privatnummer direkte på enheden, siger Henrik Lehman, direktør i Telmore, i en pressemeddelelse.

eSim er tilgængeligt for alle Telmore-kunder. Aktivering af eSim sker via NemID og sker umiddelbart efter køb. Teknologien understøttes hos Telmore af følgende enheder:

Apple-smartphones (iPhone XR, iPhone XS, iPhone XS Max, iPhone 11, iPhone 11 Pro, iPhone 11 Pro Max)

Motorola Razr

Samsung Galaxy Fold

Apple iPads

Telmore arbejder på også at kunne tilbyde eSIM på Apple Watch samt smartwatches med Android-styresystem, men har endnu ikke en konkret dato for lanceringen.

Nu kan Telmores kunder bruge eSim